Suid Afrikaanse Nuus Thread - Page 50 - Stormfront
Page 50 of 226 « First < 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 100 150 > Last »
04-18-2006, 06:16 AM #491
Vriend vandag in hof oor moord op Knysna
KNYSNA. – Die man wat Vrydag in verband met die moord op ’n vrou van Hornlee in hegtenis geneem is, sal na verwagting vandag in die landdroshof hier verskyn.
Die naakte liggaam van me. Rosetta de Lange (34) is Vrydagmiddag omstreeks 14:00 sowat 100 m van haar ouerhuis af deur ’n houtkapper gevind waar dit tussen bosse versteek was.
De Lange se vriend (29) is Vrydagmiddag in hegtenis geneem in verband met die moord en is sedertdien in aanhouding.
De Lange is die vorige Sondag van haar ouers se huis in Piramideweg, Hornlee-Wes, weg om haar vriend in Dam-se-Bos te gaan besoek.
Sy het nooit teruggekeer huis toe nie.
Haar ouers het haar Dinsdag as vermis by die polisie aangemeld.
“Die nadoodse ondersoek sal waarskynlik Dinsdag of Woensdag gedoen word,” het kapt. Malcolm Pojie, polisiewoordvoerder vir die Suid-Kaap, gister gesê.
Pojie het Vrydagmiddag gesê De Lange is vermoedelik verkrag en verwurg.
Die oorsaak van haar dood sal egter eers bo alle twyfel met die lykskouing vasgestel kan word, het hy gesê.
Hy het gesê die liggaam was in ’n gevorderde staat van ontbinding toe dit gevind is en dit was moeilik om “afleidings te maak”.
Me. Joy Cole, die uitvoerende burgemeester van Knysna, het gister gesê sy het nog geen feite oor die moord nie en wou nie kommentaar lewer nie.
“Ek praat later vandeesweek met komm. Mzwandile Petros, die Wes-Kaapse polisiehoof, en sal dan die misdaadsituasie in Knysna met hom bespreek,” het Cole gesê.
Inwoners van Knysna was gister nog baie geskok oor die moord.
“Ons kan nie glo dat hier nog ’n moord plaasgevind het nie,” het ’n inwoner, wat anoniem wil bly, aan Die Burger gesê.
Nog ’n inwoner, wat ook nie sy naam genoem wil hê nie, het gesê: “Die polisie gaan nou nog erger deurloop.”
Hy het verwys na die kritiek wat die polisie verduur het ná die moorde op mes. Jessica Wheeler (19) en Victoria Stadler (20) aan die einde van verlede jaar.
Mnr. Heinrich van Rooyen van Hornlee is in verband met dié moorde in hegtenis geneem.
Van Rooyen is steeds in aanhouding in afwagting op ’n borgtogaansoek, wat uitgestel is omdat die ondersoek na die twee moorde steeds nie afgehandel is nie.
04-18-2006, 06:24 AM #492
Motorfietsrit eis gewese polisieman en vriendin
Hul plesierrit op 'n kragtige motorfiets het eergistermiddag laat in 'n tragedie geëindig, maar vir hul vriende en familie is daar troos in die wete dat die paartjie bymekaar was toe hulle gesterf het.
Mnr. Frikkie Spangenberg (35), 'n voormalige polisieman, en sy vriendin, me. Nikki Bourkuin (32), is dood toe 'n motor in Zambesirylaan, in die noorde van Pretoria, teen Spangenberg se Ducati-motorfiets gebots het.
Bourkuin is 'n ent ver geslinger en is op die toneel dood. Spangenberg is inderhaas na die nabygeleë Montana-hospitaal gebring. Hy is 'n paar uur later vermoedelik aan veelvuldige inwendige beserings dood.
Mev. Magriet de Beer, 'n familievriendin, het gesê dit is nie bekend waarheen die twee op pad was toe die ongeluk gebeur het nie.
"Hulle het dalk maar net gaan rondry."
Spangenberg was vroeër aan die polisie se berede eenheid en die spesiale taakmag verbonde. Hy het die laaste ruk veiligheidswerk in Afganistan gedoen.
"Almal het gesê hy moenie Afganistan toe gaan nie, want dit is gevaarlik. 'n Mens verwag dan eintlik maar 'n ander tyding," het De Beer gesê.
'n Paramedikus van die weermag het glo agter die paartjie gery toe die ongeluk gebeur het. Die man het hulle op die toneel probeer help en is later hospitaal toe om uit te vind hoe dit met Spangenberg gaan.
Die motorfiets waarop die twee gery het, kon sedert die ongeluk nie opgespoor word nie.
Spangenberg se 11-jarige seun, Tonie, woon in die VSA by sy ma.
04-18-2006, 06:25 AM #493
Gru-moord op 2 skok land
KAAPSTAD. – ’n Ma het vergeefs op haar bekende akteurseun gewag om saam met haar ontbyt te eet, min wetende dat hy en ’n goeie vriend reeds etlike ure tevore koelbloedig in die agterkop doodgeskiet is.
Tergende vrae het familielede, vriende en kollegas in die mode- en akteurskringe gister geteister ná die skokmoorde.
Die naakte lyke van Brett Goldin (27), een van die sterre in die fliek Crazy Monkey, en sy boesemvriend, die mode-produksiebestuurder Richard Bloom (28), is gisteroggend in die veld langs ’n afrit tussen die M5-hoofweg en Klipfonteinweg gevind.
Drie verdagtes het die polisie na die lyke onder ’n plaat dennebome op ’n grasveld gebring.
Die oorledenes is Saterdag omstreeks 23:45 die laaste keer op ’n partytjie van Craig Port, bekende mode-ontwerper, in Bakoven gesien.
Die twee is saam in Bloom se motor daar weg.
Twee selfone en die motor was teen druktyd nog soek.
Niemand weet waar die mans oorval is, hoe laat hulle vermoor is, waarom die moordenaars hul klere op die moordtoneel gelos het of hoe Goldin se kredietkaart in drie verdagtes op Kampsbaai se besit gekom het nie.
Albei is dood aan ’n enkele koeëlwond in die agterkop.
Die lyke het styf teen mekaar op hul mae gelê. Hulle het net hul sokkies aangehad. Volgens die polisie is hulle op geen manier aangerand nie.
Supt. Billy Jones, ’n polisiewoordvoerder, het gesê drie jong mans is Sondag omstreeks 05:00 op Kampsbaai in hegtenis geneem weens “verdagte gedrag”.
“Goldin het Sondag om 11:00 ’n afspraak met sy ma gehad. Toe hy nie opdaag nie, het sy bekommerd geraak en die polisie in kennis gestel,” het hy gesê.
Nog twee verdagtes is gister omstreeks 09:00 in Crawford aangekeer.
Bloom se lewensmaat van die afgelope meer as vyf jaar, mnr. Bryan Hellman, het bedroef gesê hy het geweet iets is verkeerd toe Bloom nie huis toe kom nie.
Carina van Wyk berig Bloom se pa, mnr. Tony Bloom (63), het gesê sy seun was hoogs intelligent en lief vir sy werk.
“Hy het nooit sy humeur verloor nie en regtig vir ander mense omgegee. Dis so onnodig dat hy in die fleur van sy lewe ’n statistiek moes word.”
Volgens mev. Sandra Bloom (61), Richard se ma, het polisielede vir een van haar seun se vriende gesê dat die verdagtes onder die invloed van dwelmmiddels was.
Jones kon dit nie bevestig nie.
“Hy (Brett) was ’n baie gawe mens . . . te gaaf,’’ is al wat die erg getraumatiseerde mnr. Peter Goldin oor sy seun kon sê.
Goldin word oorleef deur sy pa, sy ma, Denise, en sy suster, Samantha (31). Bloom word oorleef deur sy pa, sy ma, sy tweelingbroer, Derek (28), en nog ’n broer, Gary (31), wat albei in Australië woon.
04-18-2006, 06:27 AM #494
Padongelukke oor Paasnaweek eis landwyd al 103 mense
DIE besige paaie oor Paasnaweek het teen gisternamiddag die lewe van tien mense in padongelukke in die Vrystaat geëis en dié van agt in Noord-Kaap.
Oor die land heen het padsterftes van Saterdagmiddag tot gistermiddag van 54 tot 103 gestyg – byna een elke uur.
Die sterftesyfers teen gistermiddag in die ander provinsies was: Gauteng 8, KwaZulu-Natal 9, Wes-Kaap 5, Oos-Kaap 18, Mpumalanga 20, Limpopo 13 en Noordwes 12.
Volgens mnr. Gunnett Kaaf, woordvoerder van die Vrystaatse departement van openbare werke, paaie en vervoer, is tien mense in agt padongelukke in die Vrystaat dood.
Die verkeer op paaie in dié provinsie het gister toegeneem omdat mense van vakansiebestemmings teruggekeer het huis toe. In een van die voorvalle gister is ’n man in ’n botsing reg van voor tussen Bloemfontein en Reddersburg dood.
Insp. Samuel Ramazowu van die Vrystaatse verkeersdepartement sê gietende reën, ’n bult in die pad wat uitsig bemoeilik het en die oortreding van ’n verkeersreël is die moontlike oorsake van dié botsing. Dié botsing tussen ’n Nissan Sentra en Opel Corsa het gister omstreeks 10:00 sowat 40 km van Bloemfontein gebeur.
Die bestuurder van die Nissan moes uit die wrak gesny word. Hy is volgens ’n paramedikus op die toneel dood. ’n Baba wat saam met hom in die motor was, is ernstig beseer.
Twee volwassenes en ’n kind in die Opel het ernstige kop- en rugbeserings opgedoen, het die paramedikus gesê.
Ramazowu sê ’n vierde insittende in die Opel is ongedeerd. Die beseerdes is na die Pelonomi-, Rosepark- en Medi-Clinic-hospitale in Bloemfontein gebring. Hul name kon nog nie bevestig word nie.
Benewens die agt mense wat in Noord-Kaap dood is, is talle ook hier beseer. Kapt. Tony Modise, polisiewoordvoerder, sê twee mense is dood en 14 beseer toe die minibus waarin hulle gery het Saterdag omstreeks 16:55 op die pad tussen Kakamas en Keimoes omgeslaan het. ’n Band het glo gebars en die bestuurder (wat ook beseer is) het beheer verloor. Daar was 17 mense in die voertuig.
Van die passasiers en die twee oorledenes, Angeline (17) en Martin (14) Beukes van Marchand, Kakamas, het buite die minibus gelê.
Modise sê op Upington is mnr. Antonio Fernandes (24) Sondag omstreeks 00:30 dood toe die voertuig wat hy bestuur het, van die pad gery en omgeslaan het. Vier mense is hierin beseer en na die Gordonia-hospitaal op die dorp gebring. Hul toestand is bevredigend.
Intussen moet familielede vandag die vyf mense van Wes-Kaap uitken wat op Goeie Vrydag in ’n grusame ongeluk tussen Richmond en Drie Susters dood is.
Met die polisie en noodpersoneel se aankoms op die toneel, was die Audi waarin hulle gery het, in twee stukke. Die Audi en ’n vragmotor het reg van voor gebots.
04-18-2006, 06:29 AM #495
Petrolprys neig weer na R6 per liter
Suid-Afrikaanse petrol mik opnuut na 'n prys van R6 per liter nadat oliepryse tot die hoogste vlak in byna agt maande gestyg het.
Die prys van Brent-ruolie vir lewering in Junie het gister in Londen met 55c tot $71,12 per vat gestyg nadat dit vroeër teen $71,40 - die hoogste ooit - verhandel het.
Die vorige hoogste vlak was in Augustus verlede jaar, toe Brent net onder $71 verhandel het. Die prys het daarna in Februarie skerp gedaal tot $55 per vat, maar styg sedertdien weer.
Ontleders van die oliemark skryf die nuwe hoogtes toe aan probleme in Nigerië en Iran, terwyl die Amerikaanse somerseisoen binnekort aanbreek, wat petrolverbruik kan laat klim.
Die ontginning van Nigeriese Ru-olie, wat weens sy suiwer gehalte besonder geskik is vir die Amerikaanse mark, word in die wiele gery deurdat rebelle die vervoer van minstens 'n halfmiljoen vate per dag keer.
Dit kan 'n ernstige uitwerking op die oliemark hê omdat Nigerië die wêreld se 12de grootste produsent is.
Hoewel Iran se olie-uitvoer nog nie ontwrig is nie, kan probleme ontstaan as die Verenigde Nasies (VN) dalk sanksies teen Iran instel. Die vrees daarvoor het ontstaan nadat Iran sy kernkragprogram verder ontwikkel het.
Die binnelandse pompprys van 93-oktaan is tans R5,61. Die huidige onderverhaling is 30c. Dit is die bedrag waarmee petrolpryse vroeg in Mei verhoog moet word, tensy die olieprys beduidend daal.
Die uitwerking kan versag word as die rand versterk. Ontleders verwag dat die rand van verlede week se vlak van R6,14 teen die dollar kan verstewig nadat die goudprys gister in Londen opnuut deur $600 per fyn ons gebreek het.
Met die opening van die New Yorkse mark het die goudprys vinnig opgeskiet tot $605,50 per fyn ons, hoofsaaklik in reaksie op die hoër oliepryse en verwagte verswakking van die dollar. Die prys het verder geklim tot $607, maar daarna weer gedaal, wat op onsekerheid en wisselvallige neigings in die mark dui.
'n Ontleder het verlede week gesê die rand sal na verwagting vandeesweek teen tussen R6,08 en R6,15 verhandel, maar die prentjie kan verander as die euro veld wen teen die dollar. Die eerste moontlike tekens hiervan was reeds gistermiddag merkbaar toe die rand in internasionale verhandelings tot R6,10 verstewig het nadat die euro tot $1,2236 veld gewen het.
Ekonome verwag nie dat verdere stygings in die petrolprys enige noemenswaardige inflasiegevolge sal hê nie. Die Brent-ruolieprys het die afgelope maand in rand met 10% gestyg, maar die verbruikersprysindeks sonder inagneming van verbandlenings (VPIX), waarvoor die Reserwebank 'n teiken van tussen 3% en 6% gestel het, het stabiel op 4,5% gebly. Selfs al styg die petrolprys verder, is dit onwaarskynlik dat die VPIX tot hoër as 5% sal klim.
Hoewel in sommige kringe bespiegel word dat die Reserwebank in 'n dilemma is deurdat hoër petrolpryse tot verhoogde rentekoerse kan lei, blyk dit by verdere nabetragting nie die geval te wees nie. Omdat Suid-Afrika se reële rentekoerse steeds taamlik hoog is en petrolpryse die enigste noemenswaardige inflasiedruk verteenwoordig, het die Reserwebank heelwat beweegruimte met koerse in die geval van 'n krisis.
Reële rentekoerse is tans 2,5% met inagneming van die verskil tussen die repo (7%) en die VPIX (4,5%). Vergeleke met die prima van 10,5% lyk dit selfs beter met 'n reële koers van 6% wat met die moontlike uitsondering van Brasilië die gunstigste onder ontluikende lande is. In die VSA is die reële koers tans net meer as 1% nadat rentekoerse reeds 15 keer in die land verhoog is.
Die prentjie in Suid-Afrika lyk nog beter as petrolpryse uit die VPIX verwyder word. Teen 'n VPIX van 3,4% styg reële koerse tot 7,1%. Ontleders van die oliemark meen die huidige stygings kan oordrewe wees. Dit berus blykbaar ook op verlede week se onverwagte daling in die VSA se eie voorraad, met 3,9`miljoen vate tot 207,9`miljoen vate.
04-19-2006, 06:34 AM #496
‘Ek het nie woorde’
KAAPSTAD. – Die bewoë pa van een van die beskuldigdes wat verbind word met die moorde op die Crazy Monkey-akteur Brett Goldin en sy boesemvriend Richard Bloom, het die voorval as “onmenslik” beskryf.
’n Baie ontstelde mnr. Mogamat Shaheed, pa van mnr. Shawaan Marlie (25), was gister by die Kaapse landdroshof waar sy seun saam met mnre. Clinton Davis (23) en Rameez Zayeed (23) weens die besit van gesteelde goedere verskyn het. Die vermoorde akteur se kredietkaart is glo in hul besit gevind.
Die begin van die saak het geen lig gewerp op die raaiselagtige omstandighede waarin die mans Saterdagnag vermoor is nie. Hul naakte lyke is Maandag langs mekaar in die veld langs ’n afrit tussen die M5 en Klipfonteinweg gekry.
Die polisie het Goldin se kredietkaart na bewering Sondagoggend gevind nadat die drie beskuldigdes in Kampsbaai weens “verdagte gedrag” in hegtenis geneem is, het supt. Billy Jones, polisiewoordvoerder, gesê.
Die drie mans in die beskuldigdebank was modieus en gemaklik geklee en het kalm voorgekom.
Die hofsaal was gepak met geskokte familie en vriende. Davis en Marlie kom van Kensington en Zayeed van Newfields.
Die beskuldigdes is nie gevra om te pleit nie en hul beweerde oortreding is nie aan hulle voorgehou nie. Landdros Herman van der Merwe het die saak tot 21 April uitgestel.
Nog twee verdagtes is Maandag in verband met dié moorde in Crawford by Athlone aangekeer.
Volgens Shaheed het Marlie en Zayeed ’n ruk langs mekaar gewoon. Hy wou nie uitwei oor die hegtheid van die drie se vriendskap nie en het gesê “nie al my seun se vriende is aan my bekend nie”.
Hy het daarna in trane uitgebars en is deur nog ’n seun ondersteun. Hy het aan Die Burger gesê: “Ek het nie woorde nie. Ek is baie omgekrap.”
Die lykskouing op die slagoffers is gister reeds voltooi, maar die polisie het geweier om enige besonderhede bekend te maak. Op ’n vraag of die slagoffers enigsins seksueel aangerand is, het Jones nee geantwoord. Hy het ook ontken dat daar enige verbode middels in die oorledenes se bloed was.
Die swart Polo waarmee Goldin en Bloom Saterdagaand ’n partytjie in Kampsbaai verlaat het, is steeds soek.
Mnr. Ian Murray het vir Marlie verskyn en me. Melanie Rossouw vir die ander beskuldigdes.
Me. Juanita Swart het aangekla. Die beskuldigdes sal vandag saam met nog 2 verdagtes in die Wynberg-hof op moordklagte verskyn.
04-19-2006, 06:37 AM #497
Paar vir niks geskiet
Makhado (Louis Trichardt). - 'n Bekende eiendomsagent se kleindogter het gesien hoe 'n koeël haar ouma in die kop tref tydens nóg 'n gewapende aanval in dié dorp.
Mev. Petro van den Berg (59) veg om haar lewe in die Limpopo Medi-Clinic in Polokwane (Pietersburg) nadat 'n gewapende aanvaller haar man, Andre (60) gister in die vroeë oggendure in die bors geskiet en dié koeël haar in die kop getref het. Die koeël het mnr. Van den Berg, 'n haarkapper op dié dorp, in sy bors getref en is onder sy arm uit voor dit sy vrou getref het.
Dié egpaar is deur 'n toe venster in hul huis in Krugerstraat geskiet, 'n week nadat mnr. Ben Fisser (65), 'n fotograaf van die dorp, ook deur 'n toe venster in sy huis in die hoofstraat doodgeskiet is. Niks is tydens die aanvalle is gesteel nie. Beeld het by 'n polisiebron verneem die twee aanvalle kan moontlik verbind word.
"Só kan dit mos nie aangaan nie. Dit is skokkend, die moorde en inbrake sal moet stop," het een van die inwoners, wat uit vrees nie genoem wil word nie, gister voor die Van den Bergs se huis gesê.
Tydens die aanval op die Van den Bergs, wat albei in dié dorp grootgeword het, het die hond baie geblaf. Mnr. Morné van den Berg, die egpaar se seun, het gister gesê sy pa het die honde hoor blaf en die gordyne voor die slaapkamervenster weggetrek.
'n Man het toe aan Van den Berg gesê: "I want your money, I want your money," het Van den Berg jr. gesê.
"My pa het gesê hy moet loop. Die volgende oomblik is hy deur die toe venster geskiet."
Van den Berg jr. het gesê hy vermoed sy ma het regop in die bed gesit toe die koeël haar in die kop tref.
Van den Berg sr. wou ná die skietery uit die huis hardloop om na die aanvaller te soek, toe sy vrou vir hom sê dat sy geskiet is. Hul 11-jarige kleindogter, wat by hulle woon, het op 'n bed langs haar ouma-hulle geslaap en het alles aanskou. "Sy het my pa gehelp om my ma in die kar te laai om haar hospitaal toe te neem," het Van den Berg jr. gesê.
Volgens hul seun het sy ma ook ná die skietery gesê sy kan nie sien nie. Haar gewonde man het haar na die private kliniek in Makhado geneem, vanwaar sy per ambulans na Polokwane gebring is. Sy is gister sowat vier uur lank geopereer om die koeël uit haar skedel te verwyder. "Ons hoop en bid, want haar situasie is baie kritiek," het haar seun gesê.
Van den Berg sr. is vir 'n vleiswond behandel.
Intussen het die polisie taakspanne in die dorp ontplooi om na die aanvaller te soek. Polisielede sal ook patrollies in die nag doen.
04-19-2006, 06:47 AM #498
Kby-polisieman skiet glo eers vrou, toe homself
KIMBERLEY. – Geskokte bure het gister hier in Neethlingstraat in North View gekyk hoe die lyke van ’n polisieman en sy vrou uit hul huis gedra word nadat hy vermoedelik eers vir haar en toe homself in die kop geskiet het.
Die bure kon nie glo wat gebeur het nie. Niemand het skote gehoor nie en mense het hul koppe geskud en gesê “dit kan nie waar wees nie”.
Konst. Bevan Neels (42) en sy vrou, Elize (39), het in die treurspel gesterf. Neels het by die polisiekantoor in Roodepan gewerk. Sy vrou het voorheen by ’n meubelwinkel gewerk.
’n Buurvrou het langsaan gestaan en die egpaar se babaseun gesus. Na verneem word, was die egpaar in die proses om die baba aan te neem.
’n Buurman het gesê hy het oor die naweek met Neels gesels en hom nog Maandag in die werf sien werk. Hy was ook besig om ’n hondehok te bou.
Die buurman sê hulle het gisteroggend die baba hoor huil. Nadat toestemming by die polisie gekry is, het die egpaar se huishulp deur ’n venster geklim en die baba uitgehaal.
Na verneem word, is die baba intussen onder pleegsorg geplaas.
Supt. Mashay Gamieldien sê die polisie se eenheid teen ernstige en geweldsmisdaad stel ondersoek in.
Sy sê Neels was glo met siekteverlof. Hy het glo in die slaapkamer van hul huis eers sy vrou met sy dienspistool en toe homself geskiet. Die polisie het hul lyke hier gekry met skietwonde in die kop.
Die baba was met die skietery in die huis, maar is ongedeerd.
Gamieldien sê die polisie is omstreeks 09:15 in kennis gestel toe die huishulp die baba in die huis hoor huil, maar niemand het die deur oopgemaak nie.
Polisielede wat in die gebied patrolliewerk gedoen het, is hiervan laat weet. Die venster van die slaapkamer is oopgebreek om toegang tot die huis te kry. Die polisie het die twee lyke in die slaapkamer gekry. Gamieldien sê die rede vir die treurspel is nog onbekend.
04-19-2006, 06:48 AM #499
Pa in trane ná kind se verskyning
KAAPSTAD. – Die pa van een van die beskuldigdes in wie se besit die vermoorde akteur se kredietkaart glo gevind is, het ná hul hofverskyning in trane uitgebars.
Die moord op die Crazy Monkey-akteur, Brett Goldin, en sy boesemvriend, Richard Bloom, is “onmenslik”, het ’n baie ontstelde mnr. Mogamat Shaheed, pa van mnr. Shawaan Marlie (25), gesê.
Marlie het gister vlugtig saam met mnre. Clinton Davis (23) en Rameez Zayeed (23) in die Kaapse landdroshof weens die beweerde besit van gesteelde goedere verskyn.
Die aanvang van die saak het nog geen lig gewerp op die raaiselagtige omstandighede waarin die twee mans Saterdagnag of Sondagoggend vroeg vermoor is nie. Hul naakte lyke is Maandag langs mekaar in die veld langs ’n afrit tussen die M5 en Klipfonteinweg gevind.
Die polisie het Goldin se kredietkaart na bewering Sondagoggend gevind nadat die drie op Kampsbaai weens “verdagte gedrag” in hegtenis geneem is, het supt. Billy Jones, polisiewoordvoerder, gesê.
Die drie in die beskuldigdebank was modieus en gemaklik geklee en het kalm voorgekom. Die hofsaal was gepak met geskokte familie en vriende. Davis en Marlie kom van Kensington en Zayeed van Newfields.
Die beskuldigdes is nie gevra om te pleit nie en hul beweerde oortreding is nie aan hulle voorgehou nie.
Landros Herman van der Merwe het die saak tot 21 April uitgestel.
Nog twee verdagtes is Maandag in verband met die dood van Goldin en Bloom in Crawford by Athlone in hegtenis geneem.
Volgens Shaheed het Zayeed en Marlie ’n tyd langs mekaar gewoon. Hy wou nie kommentaar lewer oor die hegtheid van die drie se vriendskap nie, en het bloot gesê “nie al my seun se vriende is aan my bekend nie”.
Hy het daarna in trane uitgebars en is deur nog ’n seun ondersteun. Hy het huilend aan Volksblad gesê: “Ek het nie woorde nie. Ek is baie omgekrap.”
Die lykskouing op die slagoffers is gister reeds voltooi. Die polisie het geweier om enige besonderhede bekend te maak.
Op ’n vraag of hulle enigsins seksueel aangerand is, het Jones “nee” geantwoord. Hy het ook ontken daar was enige verbode middels in die oorledenes se bloed.
Die swart Volkswagen Polo waarmee Goldin en Bloom Saterdagaand ’n partytjie in Kampsbaai verlaat het, is steeds soek.
Mnr. Ian Murray het vir Marlie verskyn en me. Melanie Rossouw vir die ander beskuldigdes. Me. Juanita Swart het aangekla.
Die beskuldigdes sal vandag saam met nóg twee verdagtes in die Wynbergse landdroshof op moordklagte verskyn.
04-19-2006, 06:50 AM #500
Tronkplanne kry nie gestalte
JOHANNESBURG. – Hope grond, draaihekke wat nie werk nie en ’n metaalverklikker wat vergeefs loei as mense daardeur loop. Só lyk die ingang na die Zonderwater-gevangenis buite Pretoria se Medium B-tronk.
’n Kontrak is verlede jaar deur die departement van korrektiewe dienste (DKD) toegeken aan Sondolo IT om 66 tronke, waaronder Zonderwater, se ingange toe te rus met moderne veiligheidskameras, draaihekke en biometriese toerusting. Die projek, wat belastingbetalers R237 miljoen gekos het, moes in Maart vanjaar voltooi wees.
Op 8 Desember 2005, kort ná ’n gyselaarsdrama by Zonderwater, het mnr. Ngconde Balfour, minister van korrektiewe dienste, die tronk besoek en belowe dat die nuwe veiligheidstelsel binne ’n week ten volle operasioneel sou wees.
Toe Beeld, susterskoerant van Volksblad, die tronk verlede week besoek het, het die miljoenrand-stelsel steeds nie gewerk nie.
Daar was ook geen teken van nuwe veiligheidsheinings met geslotebaantelevisiekameras (CCTV) wat op 17 Maart vanjaar by 53 tronke opgerig moes wees nie. Vir hierdie kontrak het Suid-Afrikaners R487 miljoen opgedok.
Beeld het ondersoek ingestel na die stand van dié projekte nadat onlangs onthul is ’n amptenaar van ’n maatskappy waarvan mnr. Linda Mti, nasionale kommissaris van die DKD, die direkteur is, werk ook vir Sondolo IT.
Sondolo IT het, benewens die toegangsbeheerstelsels, ook die tender gekry om 6 000 televisiestelle en monitors in al Suid-Afrika se tronke te installeer. Dié kontrak is R224 miljoen werd.
Phezulu Fencing was suksesvol met hul tender van R487 miljoen vir die oprigting van nuwe veiligheidsheinings by 53 tronke.
Phezulu het intussen bevestig hy bestuur nie self dié projek nie, maar het ’n “ervare” private maatskappy aangestel om die werk te doen: Sondolo IT.
Sondolo IT is ’n filiaal van die Bosasa-groep wat onder meer die Lindela-vlugtelingekamp op Krugersdorp bestuur.
Toe die R237 miljoen-kontrak aan Sondolo IT toegeken is, was dié maatskappy skaars drie maande oud. Dít ondanks die feit dat die tenderdokumente, wat in Beeld se besit is, dit as ’n vereiste stel dat net maatskappye met minstens vyf jaar se ondervinding vir die kontrak mag tender.
Die tenderdokumente van die twee ander tenders vereis dieselfde: Vyf jaar ervaring.
Die DKD het nie navrae hieroor beantwoord nie en bloot daarop gewys dat tenderaars wat dienste verskaf, geregistreer moet wees, ’n belastingsertifikaat moet hê en nie geswartlys moet wees nie.
Sondolo IT sê ook hulle is bevoeg om die werk te doen.
Volgens me. Sonia Jonker, Bosasa se regsadviseur, is die “intellektuele eiendom” van Bosasa Security en Bosasa IT, wat oor tien jaar opgebou is, na Sondolo IT oorgedra.
Page generated in 0.47337 seconds with 12 queries